CELEX: 32017R2212
Language: el
Date: 2017-11-30 00:00:00
Title: Κανονισμός (ΕΕ) 2017/2212 του Συμβουλίου, της 30ής Νοεμβρίου 2017, για την τροποποίηση του κανονισμού (ΕΕ) αριθ. 833/2014 σχετικά με περιοριστικά μέτρα λόγω ενεργειών της Ρωσίας που αποσταθεροποιούν την κατάσταση στην Ουκρανία

1.12.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 316/15
            
         ΚΑΝΟΝΙΣΜΌΣ (ΕΕ) 2017/2212 ΤΟΥ ΣΥΜΒΟΥΛΊΟΥ
   της 30ής Νοεμβρίου 2017
   για την τροποποίηση του κανονισμού (ΕΕ) αριθ. 833/2014 σχετικά με περιοριστικά μέτρα λόγω ενεργειών της Ρωσίας που αποσταθεροποιούν την κατάσταση στην Ουκρανία
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 215,
   Έχοντας υπόψη την απόφαση (ΚΕΠΠΑ) 2017/2214 του Συμβουλίου, της 30ής Νοεμβρίου 2017, για την τροποποίηση της απόφασης 2014/512/ΚΕΠΠΑ, σχετικά με περιοριστικά μέτρα λόγω ενεργειών της Ρωσίας που αποσταθεροποιούν την κατάσταση στην Ουκρανία (1),
   Έχοντας υπόψη την κοινή πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας και της Ευρωπαϊκής Επιτροπής,
   Εκτιμώντας τα ακόλουθα:
   
               (1)
            
            
               Στις 31 Ιουλίου 2014 το Συμβούλιο εξέδωσε τον κανονισμό (ΕΕ) αριθ. 833/2014 (2).
            
         
               (2)
            
            
               Στις 30 Νοεμβρίου 2017, το Συμβούλιο εξέδωσε την απόφαση (ΚΕΠΠΑ) 2017/2214 προκειμένου να επιτραπούν ορισμένες πράξεις που αφορούν τη χρήση υδραζίνης (CAS 302-01-2) σε συγκεντρώσεις 70 τοις εκατό και άνω, η οποία συμπεριλαμβάνεται στον κοινό στρατιωτικό κατάλογο της Ευρωπαϊκής Ένωσης, και είναι απαραίτητη για την πτήση του ExoMars Carrier Module και για τις δοκιμές και την πτήση του ExoMars Descent Module στο πλαίσιο της αποστολής ExoMars 2020.
            
         
               (3)
            
            
               Οι τροποποιήσεις εμπίπτουν στο πεδίο εφαρμογής της Συνθήκης και, επομένως, απαιτείται κανονιστική δράση στο επίπεδο της Ένωσης, ιδίως για να διασφαλιστεί η ομοιόμορφη εφαρμογή τους σε όλα τα κράτη μέλη.
            
         
               (4)
            
            
               Ο κανονισμός (ΕΕ) αριθ. 833/2014 θα πρέπει συνεπώς να τροποποιηθεί αναλόγως,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το άρθρο 4 του κανονισμού (ΕΕ) αριθ. 833/2014 τροποποιείται ως εξής:
   
               1)
            
            
               Παρεμβάλλεται η ακόλουθη παράγραφος:
               «2αα.   Οι απαγορεύσεις που προβλέπονται στην παράγραφο 1, σημεία α) και β), δεν ισχύουν στην παροχή, άμεσα ή έμμεσα, τεχνικής βοήθειας, χρηματοδότησης ή χρηματοοικονομικής βοήθειας που συνδέεται με την πώληση, προμήθεια, μεταφορά ή εξαγωγή και την εισαγωγή, αγορά ή μεταφορά υδραζίνης (CAS 302-01-2) σε συγκεντρώσεις 70 τοις εκατό και άνω, υπό την προϋπόθεση ότι η τεχνική βοήθεια, η χρηματοδότηση ή η χρηματοοικονομική βοήθεια αφορά υδραζίνη που προορίζεται για:
               
                           α)
                        
                        
                           τις δοκιμές και την πτήση του ExoMars Descent Module στο πλαίσιο της αποστολής ExoMars 2020, σε ποσότητα υπολογιζόμενη σύμφωνα με τις ανάγκες κάθε φάσης της εν λόγω αποστολής, η οποία δεν υπερβαίνει συνολικά τα 5 000 kg για ολόκληρη τη διάρκεια της αποστολής.” ή
                        
                     
                           β)
                        
                        
                           την πτήση του ExoMars Carrier Module στο πλαίσιο της αποστολής ExoMars 2020, σε ποσότητα υπολογιζόμενη σύμφωνα με τις ανάγκες της πτήσης, η οποία δεν υπερβαίνει συνολικά τα 300 kg.»
                        
                     
         
               2)
            
            
               Η παράγραφος 2β αντικαθίσταται από το ακόλουθο κείμενο:
               «2β.   Για την παροχή, άμεσα ή έμμεσα, τεχνικής βοήθειας, χρηματοδότησης ή χρηματοοικονομικής βοήθειας, σχετικά με τις πράξεις που αναφέρονται στις παραγράφους 2α και 2αα, απαιτείται προηγούμενη άδεια των αρμόδιων αρχών.
               Οι αιτούντες άδεια παρέχουν στις αρμόδιες αρχές όλες τις σχετικές πληροφορίες που απαιτούνται.
               Οι αρμόδιες αρχές ενημερώνουν την Επιτροπή για όλες τις άδειες που έχουν χορηγηθεί.».
            
         Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 30 Νοεμβρίου 2017.
      
         
            Για το Συμβούλιο
         
         
            H Πρόεδρος
         
         K. SIMSON
      
   
   
      (1)  Βλέπε σελίδα 20 της Επίσημης Εφημερίδας.
   
      (2)  Κανονισμός (ΕΕ) αριθ. 833/2014 του Συμβουλίου, της 31ης Ιουλίου 2014, σχετικά με περιοριστικά μέτρα λόγω ενεργειών της Ρωσίας που αποσταθεροποιούν την κατάσταση στην Ουκρανία (ΕΕ L 229 της 31.7.2014, σ. 1).